

**Облыс әкімдігінің 2006 жылғы 15 қыркүйектегі № 5б және облыстық мәслихаттың 2006 жылғы 15 қыркүйектегі № 347 "Қазақстан Республикасының азаматтарына берілетін жеке меншікте болуы мүмкін жер учаскелерінің шекті ең жоғары көлемі туралы"**

Қостанай облысы әкімдігінің 2014 жылғы 14 наурыздағы № 3 қаулысы және Қостанай облысы мәслихатының 2014 жылғы 14 наурыздағы № 261 шешімі. Қостанай облысының Әділет департаментінде 2014 жылғы 23 сәуірде № 4632 болып тіркелді

      Қазақстан Республикасының 1998 жылғы 24 наурыздағы "Нормативтік құқықтық актілер туралы" Заңының 43-1-бабына сәйкес Қостанай облысының әкімдігі **ҚАУЛЫ ЕТЕДІ** және Қостанай облыстық мәслихаты **ШЕШІМ ҚАБЫЛДАДЫ:**

      1. Қостанай облысы әкімдігінің 2006 жылғы 15 қыркүйектегі № 5б және Қостанай облыстық мәслихатының 2006 жылғы 15 қыркүйектегі № 347 "Қазақстан Республикасының азаматтарына берілетін жеке меншікте болуы мүмкін жер учаскелерінің шекті ең жоғары көлемі туралы" қаулысы мен  шешіміне(Нормативтік құқықтық актілерді мемлекеттік тіркеу тізілімінде №3554 тіркелген, 2006 жылғы 3 қарашада "Қостанай таңы" газетінде және 2006 жылғы 7 қарашада "Костанайские новости" газетінде жарияланған) мынадай өзгерістер енгізілсін:

      тақырыбы мына редакцияда жазылсын:

      "Қазақстан Республикасының азаматтарына берілетін жеке меншікте болуы мүмкін жер учаскелерінің шекті (максималды) көлемі туралы", тақырыбы орыс тілінде өзгеріссіз қалады;

      жоғарыда көрсетілген қаулы мен шешімнің кіріспесі мынадай редакцияда жазылсын:

      "Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6-бабы 1-тармағының 13) тармақшасына, 27-бабы 1-тармағының 8) тармақшасына және 2003 жылғы 20 маусымдағы Қазақстан Республикасы Жер кодексінің 50-бабының 3-тармағына сәйкес Қостанай облысының әкімдігі **ҚАУЛЫ ЕТЕДІ** және Қостанай облыстық мәслихаты **ШЕШІМ ҚАБЫЛДАДЫ:**".

      2. Осы қаулы мен шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қостанай облысының әкімі*
*\_\_\_\_\_\_\_\_\_\_ Н. Садуақасов* | *Сессия төрайымы*
*\_\_\_\_\_\_\_\_ Т. Булгацевич**Қостанай облыстық*
*мәслихатының хатшысы*
*\_\_\_\_\_\_\_\_\_\_\_\_ С. Ещанов* |

      *КЕЛІСІЛДІ*

*"Қазақстан Республикасы Өңірлік даму*

*министрлігі Жер ресурстарын басқару*

*комитетінің Қостанай облысы бойынша*

*аумақтық жер инспекциясы" мемлекеттік*

*мекемесінің басшысы*

*\_\_\_\_\_\_\_\_\_\_\_\_\_\_ Т. Төлеубаев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК